

**Republika e Kosovës**

**Republika Kosova-Republic of Kosovo**

***Qeveria –Vlada-Government***

*Ministria e Arsimit, Shkencës, Teknologjisë dhe Inovacionit / Ministarstvo obrazovanja, nauke,tehnologije i inovacije / Ministry of Education, Science, Technology and Innovation*

**Këshilli Shtetëror për Licencimin e Mësimdhënësve (KSHLM)**

**THIRRJE PUBLIKE/ FTESË**

Këshilli Shtetëror për Licencimin e Mësimdhënësve (KSHLM), duke u bazuar në Udhëzimin Administrativ 6/2017 për kriteret dhe procedurat e aprovimit të programeve për zhvillimin profesional të mësimdhënësve dhe punonjësve arsimor si dhe Kornizën strategjike për zhvillimin e mësimdhënësve në Kosovë, nr.090/0lB, fton të gjithë të interesuarit që të aplikojnë për:

1. Ofertues të programeve të trajnimit të mësimdhënësve në shërbim dhe punonjësve arsimorë; dhe
2. Programe të trajnimit të mësimdhënësve në shërbim dhe punonjësve arsimor për sistemin e licencimit.

Të drejtë aplikimi për ofertues të programeve të trajnimit kanë të gjithë personat juridik të regjistruar në Republikën e Kosovës dhe në vendet tjera që kanë programe për zhvillim profesional te mësimdhënësve dhe punonjësve arsimor.

Institucionet publike, qeveritare, ndërqeveritare dhe organizatat me status të njohur ndërkombëtar që kanë marrëveshje me MASHTI për zhvillimin dhe ofrimin e aktiviteteve të zhvillimit profesional të mësimdhënësve dhe punonjësve arsimorë, konsiderohen se kanë miratim nga MASHTI dhe njihen si ofertues të aktiviteteve për zhvillim profesional, për periudhën e kohëzgjatjes së marrëveshjes. Sipas këtij konkursi, këto institucione duhet të aplikojnë për aprovim të programeve të trajnimit.

Të gjithë ofertuesit tjerë te programeve te trajnimit për mësimdhënës dhe punonjës arsimor, që aktualisht kanë aprovim nga MASHTI (KSHLM), kanë të drejtë të vazhdojnë veprimtarinë e tyre deri në përfundimin e afatit të aprovimit. Me rastin e përfundimit të atij afati, ofertuesit obligohen të aplikojnë në bazë të kushteve dhe kritereve të përcaktuara me sistemin e licencimit nga MASHTI.

Të gjitha aplikacionet për programe të trajnimit për mësimdhënës, aplikim të ri apo ri-aplikim pas përfundimit të aprovimit paraprak nga MASHTI (KSHLM), duhet të bëhen në përputhje me kushtet dhe kërkesat për zhvillim profesional dhe vlerësim të performancës së mësimdhënësve, të përcaktuara me Kornizën strategjike për zhvillimin e mësimdhënësve në Kosovë.

Inkurajojmë ofruesit që të aplikojnë me programe, të cilat mbështesin zbatimin e reformave në arsim në përgjithësi, e në veçanti të aplikojnë me programe që mbështesin zbatimin me sukses të kurrikulës së re në arsimin parauniversitar në Kosovë.

**Dokumentet për aplikim**

* Certifikatën e Regjistrimit të organizatës, duke dëshmuar emrin, statutin, dhe fushëveprimtarinë e organizatës;
* Programet e ZHPM me të cilat aplikon;
* Referencat për aktivitetet e mëhershme të zbatimit të ZHPM;
* Raport mbi programet e realizuara për ZHPM duke përfshirë të dhënat lidhur me titullin dhe përmbajtjen e programit, numrin e mësimdhënësve të trajnuar për së paku dy vitet e kaluara, buxhetin dhe burimin e buxhetit për realizimin e trajnimeve;
* Të dhënat (CV-të dhe biografitë) për personelin udhëheqës dhe personelin përgjegjës për realizimin e aktiviteteve trajnuese të organizatës;
* Dëshmi të kapaciteteve infrastrukturore dhe organizative për realizim të trajnimeve;
* Formularin e Aplikimit, me të dhëna të përcaktuara në Nenin 5, të UA 6/2017.

Aplikimi për ofertues të trajnimeve dhe për programe të trajnimit të mësimdhënësve në shërbim e punonjësve arsimore, bëhet në bazë të formularëve të miratuar nga KSHLM dhe të publikuar me ketë thirrje publike të cilët gjenden në WEB faqen e MASHTI.

**FORMULAR APLIKIMI PËR**

Ofertues të Programeve të Trajnimit për Mësimdhënës dhe Punëtorë Arsimorë

**FORMULAR APLIKIMI PËR**

Programe të Trajnimit për Mësimdhënës dhe Punëtorë Arsimor

Aplikimi mund të bëhet nga data 07.04. 2022 deri me datë 21.04 2022 .

Dokumentacioni i kompletuar dorëzohet në **arkiv të MASHTI-t, zyra nr. 04.**